มอ.ปัตตานี งดการเรียนการสอนในห้อง ปรับเป็นช่องทางออนไลน์ รับโควิด-19
พิษโควิด-19 ระบาด ทำ มอ.ปัตตานีประกาศยุติการเรียนการสอนแบบปกติ แต่เปลี่ยนมาใช้ระบบออนไลน์ในการเรียนการสอน และงดการจัดสอบในห้องสอบทุกรายวิชาตามที่สถานการณ์การระบาดของโรคติดเชื้อไวรัสโคโรนา 2019 มีแนวโน้มที่จะเกิดการระบาดขนาดใหญ่ และยืดเยื้อยาวนาน เพื่อเตรียมพร้อมรับมือสถานการณ์ สามารถปฏิบัติงานเพื่อป้องกัน ชะลอ และบรรเทาผลจากการระบาด ลดความตื่นตระหนกของคนในสังคม และสร้างความเชื่อมั่นเมื่อวันที่ 18 มี.ค.63 รศ.อิ่มจิต เลิศพงษ์สมบัติ รองอธิการบดี มหาวิทยาลัยสงขลานครินทร์วิทยาเขตปัตตานี (มอ.ปัตตานี) เปิดเผยว่า มีการร่วมมือจากพันธมิตรทุกภาคส่วน กระทรวงการอุตมศึกษา วิทยาศาสตร์ วิจัยและนวัตกรรม (อว.) มีองค์ประกอบสำคัญทั้งด้านการอุดมศึกษา (สถาบันอุดมศึกษาของรัฐและเอกชน) และด้านการวิจัยและนวัตกรรม จึงได้ดำเนินการและกำหนดมาตรการเพื่อรองรับสถานการณ์ของการติดเชื้อไวรัสโคโรนา 2019 เพื่อเป็นการดูแล นิสิต นักศึกษา และบุคลากรของสถาบันอุดมศึกษา รวมทั้งควบคุมและป้องกันการแพร่กระจายของโรคติดเชื้อไวรัสโคโรนา 2019 หรือ โควิด-19 ที่อาจเกิดขึ้นจากกิจกรรมที่มีผู้เข้าร่วมเป็นจำนวนมากรองอธิการบดี มอ.ปัตตานี กล่าวต่อว่า ทางสถาบันฯ ได้มีการให้หยุดกิจกรรมทุกกิจกรรม ส่วนด้านการเรียนการสอน ใช้การเรียนการสอนแบบออนไลน์เท่านั้น ให้หยุดการเรียนการสอนรูปแบบอื่นทั้งหมด โดยให้อาจารย์ปรับการเรียนการสอนระบบออนไลน์แบบสมบูรณ์ครบทุกรายวิชา ส่วนการสอบปลายภาค งดการจัดสอบในห้องในห้องสอบทุกรายวิชา และให้อาจารย์ปรับรูปแบบประเมินผล และการสอบเป็นรายวิชา ตั้งแต่บัดนี้ ส่วนอาจารย์และบุคคลากรยังคงปฏิบัติหน้าที่ตามปกติ จนกว่าจะมีการเปลี่ยนแปลงระบบการทำงานที่เหมาะสมรศ.อิ่มจิต กล่าวด้วยว่า ทาง มอ.ปัตตานี จะมีการแจ้งเป็นระยะๆ เนื่องจาก มอ.ปัตตานี เป็นมหาลัยฯ ที่มีนักศึกษาทั่วประเทศ และมีนักศึกษาจากต่างประเทศเข้าศึกษาเป็นจำนวนมากในทุกระดับ รูปทั้งอาจารย์จากต่างประเทศ ดังนั้นจึงต้องมีมาตรการเตรียมความพร้อมของหน่วยงานภาครัฐในการบริหารราชการ และให้บริการประชาชนในสภาวะวิกฤติ จนกว่าสถานการณ์จะคลี่คลายลง.
พิษโควิด-19 ระบาด ทำ มอ.ปัตตานีประกาศยุติการเรียนการสอนแบบปกติ แต่เปลี่ยนมาใช้ระบบออนไลน์ในการเรียนการสอน และงดการจัดสอบในห้องสอบทุกรายวิชา 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,มอ.ปัตตานี,เรียนออนไลน์,งดสอบในห้อง,ข่าวทั่วไป